ઍન્ડ અમિતાભ બચ્ચન. થોડા વધુપડતા ઘોઘરા અવાજ અને ગંદી વિગ છતાં અમિતાભ આ ફિલ્મનું સુપરસ્ટ્રૉન્ગ એલિમેન્ટ છે. તેમની સતત આરપાર વીંધી નાખતી નજર, પર્સનલ ટ્રૅજેડી અને કથળેલી તબિયતને સાઇડમાં ધકેલીને પણ પૂરી મહેનતથી કેસ લડવાનો તેમનો ટેમ્પરામેન્ટ, સુપર્બ ટાઇમિંગ અને ટેક્સ્ટ-બુક સમાન લાઉડ થયા વિનાના આરોહ-અવરોહથી બોલાયેલા ડાયલૉગ્સ બધું જ એકદમ પિચ-પર્ફેક્ટ છે. વકીલ (‘દામિની’ના ચઢ્ઢા માઇનસ તેમની ઝટકાવાળી લટ)ના રોલમાં પીયૂષ મિશ્રા થોડા લાઉડ અને ઇરિટેટિંગ છે, પરંતુ તેમના કૅરૅક્ટર માટે યોગ્ય છે. બૅડ ગાય્ઝની ટોળકીમાં અંકિતનું પાત્ર ભજવતો વિજય વર્મા ખરેખર ડરામણો લાગે છે.